Londonban az 1. versenyen előtt a bejelentették, hogy a 2013-as GP2-es bajnok Fabio Leimer lesz a Virgin pilótája Jaime Alguersuari helyett, mivel a spanyol versenyző licencét egészségügyi okokból felfüggesztette a Nemzetközi Automobil Szövetség. Az angol pilóta a 9., míg újonc csapattársa az utolsó 20. időt érte el. A futamon Sam Bird a 6. lett, svájci kollégája 14. lett. A második verseny kvalifikációján Bird a 4., Fabio Leimer 17. rajtkockát szerezte meg. A versenyen Leimer és de Silvestro az ötödik körben összeütközött, repült az első szárny véglapja, de mindketten folytatni tudták. A 19. körben Fabio Laimer a falnak csapódott a Virginnel, így a 20. körben a pályára lépett a biztonsági autó, összesűrítve a mezőnyt. Az újraindítás Sam Bird megelőzte Duvalt. A több energiával rendelkező Bird pedig üldözőbe vette Sarrazint is, majd Bird a 26. körben megérkezett a franciára. Az utolsó körben Bird keményen csatázott Sarrazinnal, összeértek, de senki sem esett ki, maradt a sorrend közöttük. Majd jött a döntés, miszerint áthajtásos büntetés Sarrazinnak, aki elvesztette ezzel az első helyet, Bird hazai közönség előtt nyert. Ez volt a szezonbeli második győzelme a brit pilótának.